b'\n_START_ARTICLE_\nVilla H\xc3\xbcgel\n_START_PARAGRAPH_\nVilla H\xc3\xbcgel er et gods i Bredeney-omr\xc3\xa5det i Essen som tidligere var industrifamiliens Krupps familiegods og som i dag brukes som kunstmuseum._NEWLINE_Anlegget har 269 rom fordelt p\xc3\xa5 8\xc2\xa0100\xc2\xa0m\xc2\xb2 og ligger i en 28 hektar stor park over Ruhrdalen og Baldeneysj\xc3\xb8en._NEWLINE_Villa H\xc3\xbcgel ble bygget av Alfred Krupp (1812\xe2\x80\x931887) i 1873. Villa H\xc3\xbcgel er bygget i st\xc3\xa5l og stein da Alfred Krupp ville bygget et brannsikkert hjem. Villa H\xc3\xbcgel var familieresidens og representasjonssted for hele den tyske makteliten, men familien trivdes ikke s\xc3\xa6rlig i de store, \xc3\xb8de salene. Alfried Krupp von Bohlen und Halbach valgte derfor \xc3\xa5 bygge en ny bolig etter andre verdenskrig._NEWLINE_Under krigen fungerte huset i perioder som kontorer for konsernledelsen da det sentrale Essen ble sterkt utsatt for bombing. I 1945 tok de amerikanske styrkene beslag i Villa H\xc3\xbcgel, og i denne forbindelse flyttet Alfried Krupp von Bohlen und Halbach fra huset og det skulle senere bare bli benyttet til representasjon. I flere \xc3\xa5r av eiendommen avstengt og ble benyttet av den amerikanske milit\xc3\xa6radministrasjon._NEWLINE_I dag brukes det hovedsakelig til \xc3\xa5 huse kunstutstillinger og konserter.'